Táncdal
Barátaim, az élet
Arany borát kínálja,
Bolond, ki inni nem mer
És boldog, aki részeg!

A mámor aszújától
Gondhíjas táncra kelni
Egyetlen bölcsességünk!

Tudósnak lenni szép, de
Tudósnak lenni nem jó:
Papír a tudománya,
Az élete nem élet!

Művész vagyok, barátim,
Művészetem: az élet,
Az elmúló üdvösség,
A dalban örökített!

Dalos, virágos gályán
Evezzünk evoézva,
Karján a kósza üdvnek,
Hadesz sötét lakába,
Mert ez a vég, hiába!
Versek